CELEX: 32014D0214(01)
Language: hu
Date: 2014-02-12 00:00:00
Title: A Bizottság végrehajtási határozata ( 2014. február 12. ) az Unió veszettség elleni védelmére irányuló különleges biztonsági intézkedések finanszírozásának kiterjesztéséről

14.2.2014   
            
            
               HU
            
            
               Az Európai Unió Hivatalos Lapja
            
            
               C 43/6
            
         
      A BIZOTTSÁG VÉGREHAJTÁSI HATÁROZATA
   
   (2014. február 12.)
   az Unió veszettség elleni védelmére irányuló különleges biztonsági intézkedések finanszírozásának kiterjesztéséről
   2014/C 43/09
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 8. cikke (2) bekezdésére,
   mivel:
   
               (1)
            
            
               A 2009/470/EK tanácsi határozat értelmében, amennyiben az említett határozat mellékletében felsorolt betegségek valamelyikének egy harmadik országban való előfordulása vagy terjedése közvetlen fenyegetést jelent egy tagállam számára, a helyzetnek megfelelő intézkedéseket lehet elfogadni, többek között uniós pénzügyi hozzájárulás nyújtható a megtett lépések sikeréhez különösen szükségesnek ítélt intézkedésekhez.
            
         
               (2)
            
            
               A Közösség veszettség elleni védelmére irányuló különleges biztonsági intézkedések finanszírozásáról szóló, 2009. július 29-i 2009/582/EK bizottsági határozat (2), valamint az Unió veszettség elleni védelmére irányuló különleges biztonsági intézkedések finanszírozásának kiterjesztéséről szóló, 2011. február 25-i 2011/C 64/05 bizottsági határozat (3) jóváhagyta az oroszországi Kalinyingrádi területen a veszettség felszámolására irányuló terv finanszírozását.
            
         
               (3)
            
            
               A veszettség olyan állatbetegség, amely elsősorban a vadon élő illetve a házi húsevőket fenyegeti és komoly közegészségügyi következményekkel jár, és amely betegség szerepel a 2009/470/EK határozat mellékletében.
            
         
               (4)
            
            
               Az uniós tagállami területekkel körülvett oroszországi exklávé, a Kalinyingrádi terület olyan uniós tagállamokkal határos, amelyek területük nagy részén sikeresen felszámolták a veszettséget. Ezért külön intézkedésre volt szükség annak megelőzésére, hogy a Kalinyingrádi területről kiindulva újból és újból megjelenjen a fertőzés a szomszédos tagállamokban, illetve a betegség említett területen történő felszámolására.
            
         
               (5)
            
            
               A Kalinyingrádi terület relatív kiterjedésére való tekintettel célszerűbb és költséghatékonyabb a veszettség felszámolására az említett területen hozott intézkedésekhez hozzájárulást nyújtani, mintsem a szomszédos tagállamokban vakcinázási pufferzónákat felállítani, amelyet határozatlan ideig fenn kellene tartani.
            
         
               (6)
            
            
               A fent említett terv végrehajtásának eredményeképpen 2013-ban sem a Kalinyingrádi területen, sem Litvániának és Lengyelországnak a vele határos területein nem fordult elő veszettség.
            
         
               (7)
            
            
               Ahhoz, hogy biztosítsuk a veszettség egy adott területen való felszámolását, a betegség utolsó előfordulásától számított legalább két éven keresztül megszakítás nélkül folytatni kell az évi kétszeri, szájon át történő vakcinázásra irányuló program végrehajtását.
            
         
               (8)
            
            
               A folyamatban lévő 36 hónapos, uniós finanszírozású terv 2014. május 31-én véget ér.
            
         
               (9)
            
            
               Az uniós társfinanszírozásból megvalósított terv elmúlt években elért eredményeinek megőrzése érdekében, illetve annak biztosítására, hogy a veszettséget sikerüljön felszámolni a Kalinyingrádi területen, és onnan ne terjedhessen át újból a szomszédos uniós területekre, a Kalinyingrádi területen a veszettség felszámoláshoz nyújtott pénzügyi támogatást további 24 hónappal meg kell hosszabbítani.
            
         
               (10)
            
            
               2013. január 13-án Oroszország a Kalinyingrádi területen a veszettség felszámolását célzó, a 2014 júniusa és 2016 májusa közötti időszakra vonatkozó tervet nyújtott be a Bizottságnak, amely tervet az Unió veszettség elleni védelmére megfogalmazott célkitűzés szempontjából elfogadhatónak minősítette. Az abban tervbe vett intézkedések elengedhetetlenek az Unió érdekeinek védelméhez, ezért egyes intézkedések uniós társfinanszírozása indokolt. Ennek megfelelően 2014-ben uniós pénzügyi hozzájárulást kell biztosítani a terv végrehajtásához.
            
         
               (11)
            
            
               Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet 84. cikkének és az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet 94. cikkének megfelelően az uniós költségvetésből a kiadásokra vállalt kötelezettségeket meg kell előznie az intézmény vagy az intézmény által rájuk ruházott hatáskörökkel rendelkező hatóságok által elfogadott finanszírozási határozatnak, amely meghatározza a kiadásokkal járó intézkedések alapvető elemeit.
            
         
               (12)
            
            
               Emellett a 2011/C 64/05 bizottsági határozat elavul, ezért hatályon kívül kell helyezni.
            
         
               (13)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         A KÖVETKEZŐKÉPPEN HATÁROZOTT:
   1. cikk
   (1)   A Bizottság a 2014. június 1. és 2016. május 31. közötti időszakra jóváhagyja az Oroszország által a Kalinyingrádi terület tekintetében benyújtott, a veszettség felszámolására irányuló 24 hónapos tervet.
   (2)   A határozatban foglalt intézkedések a következő konkrét műveleteket foglalják magukban, melyek az (1) bekezdésben említett terv keretében végzendő tevékenységek részét képezik:
   
               —
            
            
               csalétekvakcina vásárlása a vadon élő húsevők orális immunizációjára,
            
         
               —
            
            
               az előző pontban említett csalétek vakcina elosztása a Kalinyingrádi területen.
            
         2. cikk
   Az Európai Unió hozzájárulása legfeljebb 1 100 000 EUR lehet, melyet az Unió 2014. évi általános költségvetésének 17 04 04 költségvetési tételéből kell finanszírozni.
   3. cikk
   (1)   A Bizottság egyedi támogatást nyújt az oroszországi Kalinyingrádi terület állami állat-egészségügyi ügynöksége, az „Állatbetegségek felszámolásának területi központja” (Государственное учреждение ветеринарии Калининградской области „Областная станция по борьбе с болезнями животных“) számára.
   (2)   Az 1. cikk (2) bekezdésében meghatározott tevékenységek a megfelelő támogatható költségek 100 %-áig finanszírozhatók, amennyiben a tevékenység teljes költségének egy részét az oroszországi Kalinyingrádi terület állat-egészségügyi és állami állat-egészségügyi felügyeleti szolgálata (Государственное учреждение ветеринарии Калининградской области „Областная станция по борьбе с болезнями животных“) vagy egyéb, nem uniós hozzájárulások fedezik.
   (3)   Az 1. cikk (2) bekezdésében felsorolt intézkedések keretében visszatéríthető összeg megvásárolt és szétosztott csalétekvakcinánként átlagosan nem haladhatja meg a 0,95 EUR-t.
   4. cikk
   Az intézkedések technikai kivitelezésének és finanszírozásának részletes szabályait a Bizottság és a kedvezményezett között aláírandó támogatási szerződés határozza meg.
   5. cikk
   Ez a határozat a költségvetési rendelet 84. cikke értelmében vett finanszírozási határozatnak minősül.
   6. cikk
   A 2011/C 64/05 bizottsági határozat 2014. december 31-én hatályát veszti.
   
      Kelt Brüsszelben, 2014. február 12-én.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 198., 2009.7.30., 85. o.
   
      (3)  HL C 64., 2011.3.1., 7. o.